**Bunica**

*Mirimirela*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cerul plângea cu lacrimi de copil

Și era toamnă, nu era april.

Plutea în aer un parfum de crizanteme,

Ce-mi amintea de basmele dulci, din vechime.

De vântul ce se furișa printre scaieți

Și ridicându-se, spre lună trimitea săgeți

Iar norii, ca niște străjeri o ascundeau

Și-apoi de dorul ei plângeau, plângeau.

Se zgribulea de-atâtea lacrimi și pământul

Și, îmbrăcându-se cu şuba de hermină

Stătea de vorbă ore-ntregi cu vântul

Și-apoi visa la primăvara ce-o să vină..

Prin gândul lui zburau acum albine, fluturi

Îi înfloreau în minte, livezile de meri...

Însă privind în jur, își spuse singur :

"E încă toamnă...da'-i de bun augur !"

Prin geamul meu ploua cu amintiri

Și-o clipă te-am zărit, parcă-a fost ieri...

Bunică dragă, mi-e dor de ochii tăi calzi

Când îmi spuneai povești cu zâne și heralzi...